Đakovački vezovi

Vinska šetnja, vođena tura uz obilazak vinarija i degustaciju vina – vinsko-turistička cesta „Mandićevac”
2026-06-19 17:00 - 20:00 (Europe/Helsinki) | Vinsko-turistička cesta Mandićevac, Mandićevac, Mandićevac, Hrvatska, 31418, Croatia (Local Name: Hrvatska)
DANI OTVORENIH VINSKIH PODRUMA ĐAKOVAČKOG VINOGORJA (19. – 20. lipnja)

Izložba „Vezovima kroz Đakovštinu”
2026-06-19 19:00 - 20:00 | Muzej Đakovštine, Muzej Đakovštine, Đakovo, Hrvatska, 31400, Croatia (Local Name: Hrvatska)
Muzej Đakovštine poziva vas na otvorenje izložbe „Vezovima kroz Đakovštinu“ kustosice Ivane Dević, koje će se održati u petak 19. lipnja 2026. godine u 19:00 sati u Muzeju Đakovštine.
Izložba prikazuje dio bogatstva i raznolikosti ukrašenog tradicijskog ruha i tekstila u Đakovštini. Posjetitelji će imati priliku razgledati predmete iz 22 sela Đakovštine, odabrane kako bi dočarali raskoš i raznovrsnost tehnika, vrsta veza, motiva i materijala.
Svečano otvorenje pjesmom će uveličati MPS Kešinački mališani iz Kešinaca.

Glazbeni program: Double Trouble
2026-06-19 20:00 - 23:30 | Vinsko-turistička cesta Mandićevac, Mandićevac, Mandićevac, Hrvatska, 31418, Croatia (Local Name: Hrvatska)

Folklorna radionica za djecu
2026-06-20 10:00 - 12:00 | Trnava, Trnava, Trnava, Hrvatska, 31400, Croatia (Local Name: Hrvatska)

Vinska šetnja, vođena tura uz obilazak vinarija i degustaciju vina – vinsko-turistička cesta „Zlatarevac”
2026-06-20 17:00 - 19:30 | Trnava, Trnava, Trnava, Hrvatska, 31400, Croatia (Local Name: Hrvatska)

Program 39. Bonavite
2026-06-20 19:30 - 21:30 | Trnava, Trnava, Trnava, Hrvatska, 31400, Croatia (Local Name: Hrvatska)

Glazbeni program: Ivan Štivić, Slavonski vez
2026-06-20 21:30 - 23:30 | Trnava, Trnava, Trnava, Hrvatska, 31400, Croatia (Local Name: Hrvatska)

26. Ivanjski kresovi
2026-06-21 21:00 - 23:30 | Strossmayerov park, Strossmayerov perivoj, Đakovo, Hrvatska, 31400, Croatia (Local Name: Hrvatska)
Popis sudionika 26. Ivanjskih kresova:
KUD “Sloga”, Satnica Đakovačka
KUD “Drenjanci”, Drenje
KUD “Ledina”, Gašinci
KUD “Graničar”, Čazma
KUD “Seljačka Sloga”, Špišić Bukovica
KUD “Bektež”, Bektež
KUD “Lipa”, Semeljci

„Vezovske igre”
2026-06-22 18:00 - 20:00 | Strossmayerov park, Strossmayerov perivoj, Đakovo, Hrvatska, 31400, Croatia (Local Name: Hrvatska)
Sve o “Vezovskim igrama” možete saznati ovdje.

Djeca u svijetu tambure samice
2026-06-22 19:00 - 21:00 | Kuća Reichsmann, Kuća Reichsmann, Đakovo, Hrvatska, 31400, Croatia (Local Name: Hrvatska)
Djeca u svijetu tambure samice javna je prezentacija radionice sviranja tambure samice Glazbene radionice Klasan, koja će se održati u ponedjeljak, 22. lipnja 2026. godine, u sklopu jubilarnog 60. Đakovačkih vezova.
Ponosni smo što je ovaj program dio najznačajnije kulturno-tradicijske manifestacije Slavonije i Hrvatske te što se ostvaruje pod pokroviteljstvom Grada Đakova, Osječko-baranjske županije i Ministarstva kulture i medija Republike Hrvatske.
Predstavit će se jedinstveni orkestar mladih tamburaša samičara i mladi vokalni solisti polaznici Glazbene radionice Klasan, a posebnu čar večeri svojim će nastupom upotpuniti naše gošće – talentirane mlade umjetnice, tri sestre ART VOICE.
U sinergiji arhaičnog zvuka tambure samice i tradicijskog vokalnog izričaja pokušat ćemo oživjeti pomalo zaboravljene melodije pradavne Đakovštine, prenoseći bogatstvo glazbene baštine novim naraštajima.
Program vodi dr. Marija Gačić.
Radujemo se vašem dolasku i zajedničkom glazbenom putovanju kroz zvukove tradicije, mladosti i baštine.

26. Ivanjski kresovi (Ivanovci Đakovački)
2026-06-23 18:00 - 20:00 | Ivanovci Đakovački, Ivanovci Đakovački, Ivanovci Đakovački, Hrvatska, 31400, Croatia (Local Name: Hrvatska)

Predstava za djecu „Zbrda, zdola i okolo” Kazališne družine "Ivana Brlić Mažuranić", Slavonski Brod
2026-06-23 20:00 - 21:00 | Kuća Reichsmann, Kuća Reichsmann, Đakovo, Hrvatska, 31400, Croatia (Local Name: Hrvatska)
Predstava za djecu „Zbrda, zdola i okolo“ održat će se na već poznatoj lokaciji na đakovačkom korzu zapravo je adaptacija istoimene slikovnice. Dječaci Filip i Petar prepoznaju izazov u kojem su se našli i povezuju ga s pričom koju su pročitali. Nadahnuti poznatim stihovima i likovima iz slikovnice, upuštaju se u maštovitu igru koja ih vodi na uzbudljivo putovanje gdje susreću razne likove: Bubamaru, Puža, Zeca… Uz njihovu pomoć otkrivaju kako riješiti svoj problem, shvaćajući pritom koliko su snalažljivost, hrabrost, kreativnost i prijateljstvo moćni alati u svakoj životnoj situaciji.
Predstava je nastala prema dječjoj slikovnici Željke Siser.
Autorski projekt Mateja Safundžića i Andrije Krištofa
Igraju: Matej Safundžić i Andrija Krištof
Scenografija i kostimografija: Valentina Srnojević
Izrada lutaka: Sara Baričević
Produkcija: KD Ivana Brlić-Mažuranić Slavonski Brod

Art Vezovi (zatvorene radionice za učenike razredne nastave)
2026-06-24 18:00 - 20:00 | Kuća Reichsmann, Kuća Reichsmann, Đakovo, Hrvatska, 31400, Croatia (Local Name: Hrvatska)
Sve informacije možete saznati ovdje.

„Zlatovezom sunce zlatne niti tka” – Koncert tamburaškog orkestra Glazbene radionice Klasan
2026-06-24 20:00 - 21:00 | Muzej Đakovštine, Muzej Đakovštine, Đakovo, Hrvatska, 31400, Croatia (Local Name: Hrvatska)
Muzej Đakovštine i Glazbena radionica Klasan srdačno pozivaju vas na svečani koncert „Zlatovezom sunce zlatne niti tka“ u izvedbi Tamburaškog orkestra Glazbene radionice Klasan, koji će se održati 24. lipnja 2026. godine u 20:00 sati u Muzeju Đakovštine.
U godini velikoga 60. jubileja Đakovačkih vezova, kroz glazbu, pjesmu i bogatu slavonsku glazbenu tradiciju, Tamburaški orkestar Glazbene radionice Klasan isplest će zlatne niti baštine u večer posvećenu ljepoti hrvatske kulturne ostavštine.
Program će voditi: Goran Ivanović Lac
Gosti – vokalni solisti i izvođači:

Darko Ergotić
Sanja Hajduković
Art Voice
Dominik Blaževac
Zoran Kuna
Lucija Uglik
MPS Šokadija
gosti iznenađenja

Dođite i zajedno s nama proslavite 60 godina Đakovačkih vezova kroz zvuke tambure, pjesmu i zlatovezom satkanu priču o Slavoniji, njezinim pjesmama i običajima.

Godišnji koncert dječjih skupina KUD-a „Tena” Đakovo
2026-06-25 19:00 - 20:00 | Trg Josipa Jurja Strossmayera, Trg Josipa Jurja Strossmayera, Đakovo, Hrvatska, 31400, Croatia (Local Name: Hrvatska)
Na pozornici na Strossmayerovom trgu dječje sekcije KUD-a „Tena“ – Zvončići, Pčelice i Dukati prezentirat će program koji su uvježbali tijekom ove godine.

Pričaonica tradicijskih bajki s Margaretom Peršić
2026-06-25 20:00 - 21:00 | Trg Josipa Jurja Strossmayera, Trg Josipa Jurja Strossmayera, Đakovo, Hrvatska, 31400, Croatia (Local Name: Hrvatska)
U četvrtak, 25. lipnja 2026. godine na Strossmayerovom trgu, očekuje nas pravi tradicijski dan. Najprije ćemo uživati u godišnjem koncertu dječjih ansambala KUD-a „Tena“, a nakon toga, s početkom u 20 sati očekuje nas pričaonica tradicijskih bajki u kojoj će pripovjedačica Margareta Peršić uprizoriti hrvatsku tradicijsku bajku.
Ova svestrana umjetnica svojim pristupom narodnu bajku podiže na razinu zasebnog, specifičnog scenskog izričaja. U svojoj izvedbi spaja elemente pripovijedanja, pantomime i teatra. Kroz ulogu pripovjedačice, upravlja i oživljava likove u priči i publiku pretvara u aktere iste.
U narodnim bajkama dobrota, poštenje, hrabrost i ustrajnost najčešće pobjeđuju, pa djeca kroz bajke usvajaju važne životne vrijednosti i moralne pouke. Istovremeno, bajke ih uče razumjeti vlastite osjećaje, razvijati empatiju prema drugima te vjerovati da se trud, dobro srce i pravednost na kraju isplate.
Posebna vrijednost narodnih bajki je i u tome što čuvaju sjećanje na običaje, vjerovanja i način života naših predaka. Slušajući ih, djeca ne upoznaju samo čarobni svijet mašte, nego i dio vlastitog identiteta. One su most između prošlosti i budućnosti, između tradicije i novih naraštaja.

„Živa Đakovština” – pričaonica za djecu
2026-06-26 19:00 - 20:00 | Kuća Reichsmann, Kuća Reichsmann, Đakovo, Hrvatska, 31400, Croatia (Local Name: Hrvatska)
Uz program izložbe dječjih likovnih radova i promociju literarnih radova s vezovskih natječaja, zanimljivi likovi iz Đakovštine ispričat će priče o kulturnim dobrima. Djeca će upoznati jednog hrvatskog ovčara i kulturno dobro uzgoja i suživota s hrvatskim ovčarom, a nakon toga dva tradicijska instrumenta: samicu i gajde. Kroz priču, likovi samičara i gajdaša prenijet će dubinu i značaj kulturnih dobara za Đakovštinu i cijelu Slavoniju.

Izložba dječjih likovnih radova i promocija literarnih radova pristiglih na natječaje Malih vezova
2026-06-26 19:00 - 20:00 | Kuća Reichsmann, Kuća Reichsmann, Đakovo, Hrvatska, 31400, Croatia (Local Name: Hrvatska)
Rezultate likovnog natječaja Malih vezova možete vidjeti ovdje.
Rezultate literarnog natječaja Malih vezova možete vidjeti ovdje.

Glazbeni program: Fluentes, Parni valjak
2026-06-26 20:00 - 23:30 | Prostor iza crkve Svih svetih, Vezovski šator, Đakovo, Hrvatska, 31400, Croatia (Local Name: Hrvatska)

„Skockana baština” – radionice za djecu (uz Lego izložbu)
2026-06-27 10:00 - 11:00 | Kuća Reichsmann, Kuća Reichsmann, Đakovo, Hrvatska, 31400, Croatia (Local Name: Hrvatska)
Uz omiljenu razonodu generacija, tj. izloške izgrađene od Lego kockica, održat će se radionice SKOCKANA BAŠTINA koje će spojem STEM pristupa i umjetničke interpretacije djeci približiti različite motive i simbole s tradicijskog tekstila Đakovštine. Za radionice nije potrebna prijava, a moguće je priključiti se bilo kada od 10:00 do 11:30 sati. Radionice su protočne, uz očekivano vrijeme izrade uratka oko 30 minuta.

Tradicijska radionica za odrasle „Neka konac djelo krasi”
2026-06-27 10:00 - 12:00 | Prostorije KUD-a “Sklad” Đakovo, KUD Sklad, Đakovo, Hrvatska, 31400, Croatia (Local Name: Hrvatska)

Izložba fotografija Matičnog kluba „Hrvatski ovčarˮ Đakovo „Baština kroz suživot: bujtari za nove generacijeˮ
2026-06-27 11:00 - 12:00 | Spomen-muzej biskupa Josipa Jurja Strossmayera, Spomen-muzej biskupa Josipa Jurja Strossmayera, Đakovo, Hrvatska, 31400, Croatia (Local Name: Hrvatska)
Pregledavajući mrežne stranice i društvene mreže uistinu možete pronaći puno podataka, fotografija i video materijala hrvatskih ovčara u raznim zgodnim i nezgodnim situacijama. No, osjetiti vezu i suživot građen stoljećima na ovim prostorima možete samo ako dođete u srce Slavonije – na Đakovačke vezove.
Ima li bolje pozivnice za istinski baštinski doživljaj neraskidivih veza s bujtarima od izložbe fotografija Matičnog kluba „Hrvatski ovčar” Đakovo u sklopu 60. Đakovačkih vezova?
Otvorenje izložbe fotografija pod nazivom “Baština kroz suživot: bujtar za nove generacije” održat će se u subotu 27. lipnja 2026. u Spomen-muzeju biskupa Josipa Jurja Strossmayera s početkom u 11:00 sati, a samoj izložbi u 10:45 sati prethodit će otkrivanje spomenika Šokac i Hrvatski ovčar autora Ivice Tolića u Strossmayerovom perivoju.
Katalog izložbe možete pronaći ovdje.

Festival „Baština djeci”
2026-06-27 18:00 - 20:00 | Strossmayerov park, Strossmayerov perivoj, Đakovo, Hrvatska, 31400, Croatia (Local Name: Hrvatska)
U ozračju jubilarnih 60. Đakovačkih vezova održat će se Festival „Baština djeci“, program koji na poseban način povezuje prošlost i sadašnjost.
Ovogodišnje izdanje festivala nadahnuto je samim početcima Đakovačkih vezova te vremenom u kojem su postavljeni temelji ove manifestacije koja je tijekom desetljeća postala simbol očuvanja tradicijske kulture.
Kroz nastupe pjevača, svirača, plesača, glumaca i drugih mladih umjetnika, publika će imati priliku doživjeti zanimljivo putovanje kroz vrijeme. Program će podsjetiti na vrijednosti i ideje koje su prije šezdeset godina potaknule nastanak Đakovačkih vezova, ali će istovremeno pokazati kako baština i danas može biti izvor inspiracije za nove generacije.
Temeljna odrednica festivala jest spoj tradicijskog i suvremenog izraza. Na taj način festival potvrđuje da baština nije tek uspomena na prošla vremena, nego živa snaga koja se neprestano obnavlja i prilagođava vremenu u kojem živimo.
Festival će se održati 27. lipnja 2026. godine s početkom u 18:00 sati u Strossmayerovom parku.

Glazbeni program: Royal, Mate Bulić
2026-06-27 19:00 - 23:30 | Prostor iza crkve Svih svetih, Vezovski šator, Đakovo, Hrvatska, 31400, Croatia (Local Name: Hrvatska)

Folklorni koncert „Tena i gosti”
2026-06-27 19:30 - 21:30 | Strossmayerov park, Strossmayerov perivoj, Đakovo, Hrvatska, 31400, Croatia (Local Name: Hrvatska)
Folklorni koncert Tena i gosti održat će se nakon festivala „Baština djeci“ na pozornici u Strossmayerovom parku.
Ovogodišnji gosti renomirani su folklorni ansambli: Folklorni ansambl “Jedinstvo” iz Splita i Ansambl “Zabok” iz Zaboka i naravno domaćin KUD “Tena”.
Svaki ansambl izvest će tri točke iz svog područja.
Bit će to prava folklorna poslastica, prikaz vrhunskog amaterskog folklornog rada.

Povorka Malih vezova – od crkve Svih svetih do Trga J. J. Strossmayera
2026-06-28 17:00 - 18:00 | Đakovo, Đakovo, Đakovo, Hrvatska, 31400, Croatia (Local Name: Hrvatska)

Nastup skupina Malih vezova
2026-06-28 17:30 - 20:00 | Strossmayerov park, Strossmayerov perivoj, Đakovo, Hrvatska, 31400, Croatia (Local Name: Hrvatska)

Edukativne radionice za djecu
2026-06-28 17:30 - 20:00 | Strossmayerov park, Strossmayerov perivoj, Đakovo, Hrvatska, 31400, Croatia (Local Name: Hrvatska)

Glazbeni program: Grše, Electric Corn
2026-06-28 20:00 - 23:30 | Prostor iza crkve Svih svetih, Vezovski šator, Đakovo, Hrvatska, 31400, Croatia (Local Name: Hrvatska)

Samostalna izložba fotografija Silvije Butković pod nazivom „Žensko lice folklora”
2026-06-29 18:00 - 19:00 | Centar za kulturu Đakovo, Centar za kulturu Đakovo, Đakovo, Hrvatska, 31400, Croatia (Local Name: Hrvatska)
